CELEX: 32015R2323
Language: et
Date: 2015-12-11 00:00:00
Title: Komisjoni rakendusmäärus (EL) 2015/2323, 11. detsember 2015, millega muudetakse rakendusmäärust (EL) 2015/220, milles sätestatakse nõukogu määruse (EÜ) nr 1217/2009 rakenduseeskirjad

12.12.2015   
            
            
               ET
            
            
               Euroopa Liidu Teataja
            
            
               L 328/97
            
         KOMISJONI RAKENDUSMÄÄRUS (EL) 2015/2323,
   11. detsember 2015,
   millega muudetakse rakendusmäärust (EL) 2015/220, milles sätestatakse nõukogu määruse (EÜ) nr 1217/2009 rakenduseeskirjad
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1217/2009, millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk, (1) eriti selle artikli 5a lõikeid 2 ja 4, artikli 8 lõike 3 kolmandat lõiku ja artikli 19 lõiget 3,
   ning arvestades järgmist:
   
               (1)
            
            
               Komisjoni rakendusmääruse (EL) 2015/220 (2) II lisas on määratud kindlaks aruandvate majapidamiste arv liikmesriigi kohta ja põllumajandusliku raamatupidamise andmevõrgu piirkonna kohta. Soome põllumajanduse struktuurilise muudatuse tõttu, mille tulemusel vähenes majapidamiste arv, on asjakohane vastavalt vähendada Soome aruandvate majapidamiste arvu, mis on sätestatud kõnealuses lisas.
            
         
               (2)
            
            
               Horvaatia moodustab vastavalt määruse (EÜ) nr 1217/2009 I lisale kolme liiduga ühinemise järgse aasta vältel ühe põllumajandusliku raamatupidamise andmevõrgu piirkonna. Kui see periood hakkab lõppema, tuleb määruse (EL) 2015/220 II lisas kindlaks määrata kõnealuses liikmesriigis põllumajandusliku raamatupidamise andmevõrgu piirkonna kohta sätestatud aruandvate majapidamiste arv.
            
         
               (3)
            
            
               Pidades silmas käesoleva määrusega ette nähtud muudatusi, tuleks Soomel ja Horvaatial lubada läbi vaadata oma 2016. aruandeaastaks esitatud valikukavad.
            
         
               (4)
            
            
               Rakendusmääruse (EL) 2015/220 VIII lisas on sätestatud põllumajandusaruande vorm ja esitusviis. Selguse huvides tuleks kõnealuse lisaga ette näha täiendav teave teatavate juhiste ja määratluste kohta.
            
         
               (5)
            
            
               Käesoleva määrusega ette nähtud meetmed on kooskõlas põllumajandusliku raamatupidamise andmesidevõrgu komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmäärust (EL) 2015/220 muudetakse järgmiselt.
   
               1)
            
            
               Artikli 3 lõikele 2 lisatakse järgmine lõik:
               „Soome ja Horvaatia võivad oma aruandeaastaks 2016 esitatud valikukavad läbi vaadata. Nad edastavad oma muudetud valikukavad kõnealuse aruandeaasta kohta komisjonile hiljemalt 31. märtsiks 2016.”
            
         
               2)
            
            
               II ja VIII lisa muudetakse vastavalt käesoleva määruse lisale.
            
         Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   Seda kohaldatakse alates aruandeaastast 2016.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. detsember 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 328, 15.12.2009, lk 27.
   
      (2)  Komisjoni rakendusmäärus (EL) 2015/220, 3. veebruar 2015, milles sätestatakse nõukogu määruse (EÜ) nr 1217/2009 (millega luuakse Euroopa Liidu põllumajanduslike majapidamiste tulusid ja majandustegevust käsitlevate raamatupidamisandmete kogumise võrk) rakenduseeskirjad (ELT L 46, 19.2.2015, lk 1).
   
      LISA
      Rakendusmääruse (EL) 2015/220 II ja VIII lisa muudetakse järgmiselt.
      
                  1)
               
               
                  II lisa muudetakse järgmiselt:
                  
                              a)
                           
                           
                              Horvaatiat käsitlev rida asendatakse järgmisega:
                              
                                          „HORVAATIA
                                       
                                    
                                          861
                                       
                                       
                                          Jadranska Hrvatska
                                       
                                       
                                          329
                                       
                                    
                                          862
                                       
                                       
                                          Kontinentalna Hrvatska
                                       
                                       
                                          922
                                       
                                    
                                          Horvaatia kokku
                                       
                                       
                                          1 251”
                                       
                                    
                        
                              b)
                           
                           
                              Soomet käsitlevad read asendatakse järgmisega:
                              
                                          „SOOME
                                       
                                    
                                          670
                                       
                                       
                                          Etelä-Suomi
                                       
                                       
                                          403
                                       
                                    
                                          680
                                       
                                       
                                          Sisä-Suomi
                                       
                                       
                                          229
                                       
                                    
                                          690
                                       
                                       
                                          Pohjanmaa
                                       
                                       
                                          208
                                       
                                    
                                          700
                                       
                                       
                                          Pohjois-Suomi
                                       
                                       
                                          110
                                       
                                    
                                          Soome kokku
                                       
                                       
                                          950”
                                       
                                    
                        
            
                  2)
               
               
                  VIII lisa muudetakse järgmiselt.
                  
                              a)
                           
                           
                              Seitsmenda lõigu kolmas taane, mis on seotud põllumajandusaruande andmete täpsusastmega, asendatakse järgmisega:
                              
                                          „—
                                       
                                       
                                          pindalad: aarides (1 a = 100 m2), v.a seened, mille puhul väljendatakse pindala kogu haritava maa suurusena ruutmeetrites, ning välja arvatud tabelis M „Toetused”, kus põhiüksused tuleb registreerida hektarites.”
                                       
                                    
                        
                              b)
                           
                           
                              Tabelile A järgnevas jaotises „A.CL. Klassid” asendatakse esimene kategooriaga A.CL.180.C seotud lause järgmisega:
                              „A.CL.180.C. Struktuurifondide piirkond: tuleb märkida, millises Euroopa Parlamendi ja nõukogu määruse (EL) nr 1303/2013 (1) artikli 90 lõike 2 punktis a, b või c osutatud piirkonnas asub suurem osa põllumajandusliku majapidamise kasutatavast põllumajandusmaast.
                              
                                 (1)  Euroopa Parlamendi ja nõukogu määrus (EL) nr 1303/2013, 17. detsember 2013, millega kehtestatakse ühissätted Euroopa Regionaalarengu Fondi, Euroopa Sotsiaalfondi, Ühtekuuluvusfondi, Euroopa Maaelu Arengu Euroopa Põllumajandusfondi ning Euroopa Merendus- ja Kalandusfondi kohta, nähakse ette üldsätted Euroopa Regionaalarengu Fondi, Euroopa Sotsiaalfondi, Ühtekuuluvusfondi ja Euroopa Merendus- ja Kalandusfondi kohta ning tunnistatakse kehtetuks nõukogu määrus (EÜ) nr 1083/2006 (ELT L 347, 20.12.2013, lk 320).”"
						
                           
                        
                              c)
                           
                           
                              Tabelile B järgnevas jaotises „B.UT. Renditud kasutatav põllumajandusmaa” asendatakse kategooria B.UT. 20.A esimene lõik järgmisega:
                              „B.UT.20.A Kasutatav põllumajandusmaa (põllumaa, püsirohumaa, püsikultuuride ja koduaedade all olev maa), mida hariv isik ei ole omanik, pikaajaline rentnik ega kasutusvaldaja, kuid kellel on kõnealuse maa rendiõigus (renditasu makstakse sularahas ja/või mitterahalisena, see on üldjuhul eelnevalt kindlaks määratud ega olene tavaliselt majandamise tulemustest), ja/või samalaadsetel tingimustel majandatav kasutatav põllumajandusmaa.”
                           
                        
                              d)
                           
                           
                              Tabelis H asendatakse kategooriat 5062 hõlmav rida järgmisega:
                              
                                          „5062
                                       
                                       
                                          
                                             FO
                                          
                                       
                                       
                                          Maa ja hoonetega seotud maksud ja muud tasud
                                       
                                       
                                           
                                       
                                       
                                          —”
                                       
                                    
                        
                              e)
                           
                           
                              Tabelile H järgneva esimese lõigu esimene lause asendatakse järgmisega:
                              „Koodide 3031–3033 kohaste 2014. kuni 2016. aasta andmete edastamine on vabatahtlik liikmesriikidele, kes kasutasid seni komisjoni rakendusmääruse (EL) nr 385/2012 (2) artikli 3 kohaseid võimalusi.
                              
                                 (2)  Komisjoni rakendusmäärus (EL) nr 385/2012, 30. aprill 2012, põllumajandusettevõtte tulude kindlaksmääramiseks ja majandustegevuse analüüsimiseks koostatava põllumajandusaruande vormi kohta (ELT L 127, 15.5.2012, lk 1).”"
						
                           
                        
                              f)
                           
                           
                              Pealkirja „TABELI K ANDMERÜHMAD” all asendatakse kolmanda lõigu järel mõiste „Kogus (veerg Q)” all olev teine lause järgmisega:
                              „Muude mesindussaaduste kui mee puhul (kood 700) väljendatakse kogus mee-ekvivalendi tsentnerites.”
                           
                        
                              g)
                           
                           
                              Pealkirja „TABELI L ANDMERÜHMAD” all asendatakse jaotise „L.SA Müük” viimane lõik järgmisega:
                              „Aruandeaasta jooksul saadud tootetoetused ja -abi ei sisaldu kõnealuses müügi kogusummas, vaid need märgitakse tabelisse M „Toetused” asjakohase kategooria alla (koodid 2110–2900). Kui on teada võimalikud turustuskulud, ei arvata neid müügi kogusummast maha, vaid kantakse tabeli H „Sisendid” asjakohasesse kategooriasse „Kõrvaltegevustega seotud muud erikulud” (koodid 4010–4090).”